**Tisztelt [adatkezelő párt neve; érdemes levélben, tértivevénnyel a pártközpontnak és a helyi**

**irodának is elküldeni, pl: Fidesz – Magyar Polgári Szövetség [helyi] Irodája]!**

Alulírott [.........] (születési hely, idő: [.........]; lakcím: [.........]; anyja neve: [.........]),

**kérem,**

hogy az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet / GDPR) 15. cikk (1) bekezdése alapján **(i.) tájékoztassanak arról, hogy személyes adataimat kezelik-e, és amennyiben ilyen adatkezelés folyamatban van, (ii.) biztosítsanak számomra hozzáférést a következő információkhoz:**

a) melyek az adatkezelés céljai; mi az adatkezelés jogalapja (GDPR 14. cikk (1) c))

b) melyek a kezelt személyes adatok (különös tekintettel a GDPR 9. cikk (1) bekezdés szerinti politikai véleményre mint különleges adatra);

c) azon címzett vagy címzettek, akikkel, illetve amelyekkel a személyes adatokat közölték vagy közölni fogják;

d) a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;

e) az adatok forrására vonatkozó minden elérhető információ;

f) a 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

A GDPR 15. cikk (3) bekezdése értelmében kérem, hogy a kezelésükben lévő személyes adataim másolatait elektronikus úton küldjék meg nekem az alábbi elektronikus levélcímre: [.........]

A kérelem a nevem, a lakcímem, a telefonszámom vagy bármely más személyes adataim alapján gyűjtött / rendszerezett adatokra is vonatkozik. A telefonszámom: [.........]. Ezeknek a személyes adatoknak a kezeléséhez csak abból a célból járulok hozzá, hogy megállapítható legyen, hogy ezekhez rendelten kezelik-e más személyes adataimat.

Kérem, hogy tájékoztassanak arról, hogy a GDPR 12. és 14. cikkeiben foglaltaknak mint adatkezelők miként tettek eleget a személyes adataim kezelése kapcsán!

**Kérem továbbá, hogy amennyiben valamely személyes adataimat jogellenesen kezelnék, azokat ne töröljék, hanem a hozzáférés megadása mellett – a GDPR 18. cikk (1) b) pontjára tekintettel – zárolják („az adatkezelés korlátozása”).**

Kelt: [.........].

Tisztelettel:

[.........]

érintett